Kjære firmakontakt

Norsk karkirurgisk forening (NKKF) avholder sitt årlige faglige vintermøte på Radisson Blu Resort, Trysil fra 13. – 16. Mars 2014. Vi ønsker med dette å invitere ditt firma til stille ut deres produkter for norske karkirurger. Vintermøtet 2013 var en suksess – totalt møtte 116 personer hvorav 43 kursdeltagere, 12 forelesere (hvorav flere internasjonale) og 10 utstillere. Det forventes ytterligere oppslutning rundt Vintermøtet 2014.

Årets etter- og viderutdanningskurs i karkirurgi har foreløpig temaet: Akutt EVAR og Kritisk iskemi med spesielt fokus på den diabetiske fot. Foredragene holdes av flere internasjonalt anerkjente foredrags holdere; Martin Delle (Stockholm), Tomas Balezantiz og Jes Lindholt (Odense), Kjetil Hvaal (Ullevål, Oslo) og Pirkka Vikatmaa. Det holdes også bidrag av flere norske foredragsholdere. Det er karavdelingen ved Universitetssykehuset i Akershus (Ahus) som er ansvarlig for det faglige programmet.

Det blir også på årets vintermøte et vitenskapelig program med frie foredrag. Beste foredrag vil blir premiert.

På Vintermøte 2014 vil det også avholde NORKAR og UNIKARD symposium. I forbindelse med disse symposiumene vil man spesielt invitere NORAR-register- og UNIKARDs carotis-studieansvarlig til møtet.

Vintermøtet er lagt til flotte lokaler og omgivelser på Radisson Blu Resort , Trysil. Foredragene holdes i 4. etasje/lobby-level i Multi 2 (se vedlagt tegning), salen er utstyrt med moderne AV anlegg. Utenfor er det en romslig foajé hvor man setter av plass til utstillere, her vil også pause serveringen foregå. Det vil være plass til et begrenset antall utstillere (10 stk). Prisen er 2200,-/m2 (minimum ca 2m dyp og ca 3m bred, dvs 6m2). Alle priser er eks mva. Hotellrom er ikke inkludert og må bestilles separat til u.t.

Påmelding som utstiller under NKKFs Vintermøte 2014 gjøres til undertegnede på mail ([erik\_m\_pettersen@hotmail.com](mailto:erik_m_pettersen@hotmail.com)) eller mobil: 48056694.

Med vennlig hilsen, på vegne av NKKFs styre

Erik Mulder Pettersen

Sekretær

Norsk karkirurgisk forening



